**ЗАПИСНИК СА ЕЛЕКТРОНСКЕ СЕДНИЦЕ УО**

**ПЛИВАЧКОГ САВЕЗА БЕОГРАДА**

Седница Управног одбора Пливачког савеза Београда одржана 24.04.2023. у чијем раду je учествовалo 7 чланова УО ПСБ-а и то: Данијела Поповић, Саша Матић, Никола Барац, Милош Стојановић, Стево Рауш, Владимир Исаковић и Раде Мачковић

**Дневни ред:**

1. Избор записничара електронске седнице УО ПСБ-а ( ЗА – ПРОТИВ – УЗДРЖАН)

2. Термин такмичења мала лига Београда летња 2023 ( ЗА – ПРОТИВ – УЗДРЖАН)

3. Термин и пропозиције такмичења Летња лига Београда 2023 години ( ЗА – ПРОТИВ – УЗДРЖАН)

4. Термин такмичења Трофеј Београда 2023 ( ЗА – ПРОТИВ – УЗДРЖАН)

5. Предлог плана и финансирање из буџета града Београда за 2024 годину

( ЗА – ПРОТИВ – УЗДРЖАН)

5. Спонзорство за Трофеј Београда 2023

6. Разно

**Одлуке:**

Oд укупно 7 чланова Управног одбора, писмено се путем мејла изјаснило 7 чланова по свим тачкама дневног реда. Установљено је да постоји кворум да Управни одбор пуноправно ради и одлучује по пословнику о раду Управног одбора пливачког савеза Београда.

1. УО је након изјашњавања са 7 гласова ЗА, ниједног гласа ПРОТИВ и ниједног УЗДРЖАНОГ гласа изабрао записничара седнице Пливачког савеза Београда :
* Ана Бојић из Београда ће саставити записник са седнице Пливачког савеза Београда.
1. УО је након изјашњавања са 7 гласова ЗА, ниједног гласа ПРОТИВ и ниједног УЗДРЖАНОГ донео одлуку:

УО је донео одлуку да се летња мала лига Београда 2023 одржи у време Летње лиге Београда 13.05.2023 године уместо 03/04.06.2023.

1. УО је након изјашњавања са 6 гласова ЗА, 1 гласом ПРОТИВ и ниједног УЗДРЖАНОГ донео одлуку:

УО је донео одлуку да се сва 4 кола летње лиге Београда 2023 одрже у једном викенду и то 13/14.05.2023 године. На предлог стручне комисије, усвојен је предлог да се пре сваког кола београдске лиге плива ревијална штафетна трка за све узрасне категорије.

По овом питању, члан УО Милош Стојановић истакао је следеће :

Полако губи смисао било какво планирање наших такмичења са константним мењањем датума и услова у којима се такмичења одржавају, и то сваки пут пред само такмичење. На Галету је одавно разглашено да се лига одржава у два викенда и то исто очекује и управа тако да верујем да има места. Сва четири кола у два дана је пренатрпан распоред што се већ више пута показало. Дакле, ја сам за лепу и натенане одржану лигу у два викенда, против трпања свега у један викенд сам категорички. А такође бих желео и да се престане са константним променама пред само такмичење јер не мислим да је озбиљно. Што се тиче штафета, оне једино имају смисла уколико се такмичимо у два викенда. У супротном, сдамо нам још то фали.

Члан УО Владан Исаковић истакао је следеће:

Разумем проблем организовања такмичења ( судије, базен, термини….) као и то што се поклапа са Ђурђевданом, и само због тога сам ЗА. О свему овоме треба убудуће мислити када се предлаже календар за следећу годину, и то свакако треба исправити убудуће. Ако желимо лигу у два дана ( а мислим да не желимо) онда то тако и предложити у календару, а не овако, јест мало неозбиљно. Штафете мислим да ће бити беспотребне и напорне, нарочито за пионире у овом формату када треба да пливају у два дана четири кола плус штафете.

Члан УО Никола Барац истакао је следеће :

Ова тачка је за мене прихватљива само из разлога које су моје колеге навеле па ћу се надовезати на Данијелин одговор и додати да имам разумевање тренутне ситуације али уз искрену молбу да се за сваку наредну Лигу послуша и поштује одлука стручног савета о предлогу и образложењу зашто је битно БГ Лигу одржавати у два викенда. Кратко ћу се осврнути на то да смо баш из тог разлога, да Лига траје два викенда и имали могућност и амбицију да додамо све оне трке како би свим београдским такмичарима дали квалитетну шансу да испливају неку ПСС-а норму, да отпливају своје личне резултате, норме за учешће на државним првенствима и да не буду цео дан на базену и сви други разлози... Треба наћи дуготрајно решење како би се тренери и такмичари навикли да лига траје два викенда.

1. По овој тачки дневног реда, Уо је обавештен о предузетим корацима везано за позив за учешће на Трофеју Београда 2023 године.
2. УО је након изјашњавања са 6 гласова ЗА, 0 гласова ПРОТИВ и 1 УЗДРЖАНОГ гласа донео одлуку:

 Усваја се план и програм за 2024 годину

1. По питању ове тачке дневног реда председник ПСБ-а обавестио је чланова УО да се очекује велики број учесника на такмичењу Трофеј Београда 2023 и затражио од УО предлоге за спонзорство и предлоге за повећање буџета за такмичење Трофеј Београда 2023.

1. По овој тачки дневног реда изјаснило се неколико чланова, а њихове дописе преносимо у оригиналу:

 Члан УО Данијела Поповић иастакла је следеће :

План одржавања Лига је достављен благовремено и пре изласка и перипетија са назовимо главним календаром ПСС-а који је мењан најмање четири пута. И тада су се знали датуми на време, међутим није се знало да ће доћи до мањка људства за одржавање такмичења и свих наведених пратећих проблема у телу текста мејла које је председник представио.

То се зове виша сила која на неки начин ремети новонасталу промену допуном дисциплина и самог смисла Лиге као такмичења. Да је распоређена у 4 дана да, наравно да је комотније и боље, али сада ћемо се прилагодити ситуацији као што смо се некако испада увек прилагођавали новонасталим изненадним променама које су се учестало догађале и у сезонама које су сада иза нас.

 И ово на жалост није први пут да се дешава, дешавало се и раније па су деца упоредо пливала за такмичења ПСС-а у истом дану / данима када и Лигу и када је изненада такмичење CECJM одржавано у Београду 2021 године, где су поједини београдски клубови учествовали на оба такмичења у истом дану, док су пак неки одлучили да на своју штету учествују само за ПСС како не би пливаче оптерећивали, опет то је била појединачна одлука београдсаких клубова у новонасталој изненадној промени.

Да ли ће се штафете пливати или неће то нека одлуче представници сваког клуба за себе, оне су свакако ревијалне и не улазе у екипно бодовање, али да и у награђивање одличјима и колико разумем цињ је да се унесе и тај моменат јер сви знамо колико пливачи воле штафете.

Подела јуниора на млађе и старије је веома рационална и добра замисао у очувању и истрајности тих спортиста. Моје лично мишљење је да пионири Б не би требало да буду преоптерећивани доприноењем бодовања у екипном ппласману, јер њима је то улазак у озбиљније такмичење одмах наком мале лиге где требају да се пробају, разумеју и науче да лига показује широк дијапазон дисциплина и али исто тако не видим генерални проблем којико они могу да допринесу екипном пласману и ако од њих зависи укупни пласман неког клуба, онда драги сви ми имамо озбиљан проблем у београдаском пливању.

Члан Уо Никола Барац по овој тачки дневног реда изложио је следеће :

Под овом тачком желим да дам сугестију да се нађе решење за тачку 3 и да се за наредна такмичења благовремено нађу судије и све остало како Лига не би била ускраћена за квалитет. Предлог је да се направи нека врста уговора/записника са организацијом судија и да се у толико раније познатим терминима они обавежу да ће њихова организација обезбедити довољан број људи за несметано одржавање такмичења које је по важности и тежини одмах иза свих такмичења које организује ПСС.

Такође мислим да је подела јуниора на млађу и старију категорију веома добра и слажем се са њом. Када је реч о пионирима ту сам мишљења да пионирска категорија треба бити бодована за екипни пласман баш као и кадетска кат. тј да и млађи пионир може донети клубу бодове у екипном пласману ако је квалитетнији по резултату од својих годину дана старијих колега.

Члан Уо Милош Стојановић поставио је следећа питања:

Да ли су пропозиције лиге усклађене са раније договореним да се пионири А не бодују за екипни пласман? И које су пропозиције за ову годину уопште?

У Београду 24.04.2023 Председник Управног одбора ПСБ-а:

Записник саставила Ана Бојић Саша Матић